

**О Б Щ И Н А П Л О В Д И В**

**гр. Пловдив, 4000, пл. «Стефан Стамболов» № 1, тел: (032) 656 701, факс: (032) 656 703**

[**www.plovdiv.bg**](http://www.plovdiv.bg)**, e-mail:** [**info@plovdiv.bg**](mailto:info@plovdiv.bg)

**З А П О В Е Д**

**№ 23 ОА - 2407**

**гр. Пловдив, 21.09.2023г.**

На основание чл. 44, ал. 1, т. 1 и ал. 2 от ЗМСМА и във връзка с чл.182, ал.3, чл. 183, ал. 3 и ал. 4, чл.184, ал.1, чл.186, ал.3 от Изборния кодекс и във връзка с произвеждането на изборите за общински съветници и за кметове на 29.10.2023г. и Решение № 2469-МИ/19.09.2023г. на Централната избирателна комисия

**Н А Р Е Ж Д А М:**

**І.** Определям временни места по райони в Община Пловдив за поставяне на агитационни материали по време на предизборната кампания за произвеждане на изборите за общински съветници и за кметове на 29.10.2023г. както следва:

1. **На територията на район „Централен”:**
   1. ул. „Авксентий Велешки” кръстовището с ул. „Филип Македонски” – рекламна

колона

1.2. ул. Михаил Такев №16 кръстовището с ул. „Хаджи Поптилев” – рекламна колона

1.3. ул. „Авксентий Велешки” кръстовището с ул. „Гладстон” – рекламна колона

1.4. ул. „Княз Александър Дондуков-Корсаков“ югозападно от бивша сладкарница

„Стената“ – рекламна колона

1.5. бул. „Цар Борис III Обединител“ № 50 кръстовището с бул. „Марица“ срещу

Водната палата

1.6. Предпазните огради на:

- бул. „Христо Ботев” – източно от бензиностанция „Еко”

- бул. „Пещерско шосе” № 57 – западната ограда на поделение 26070 от страната на бул.

„Копривщица”

**2. На територията на район „Източен”:**

2.1. източна стена на панели за графити – парк „Чайка“

2.2. бетонен панел на кръстовището на ул. „Месемврия“ и ул. „Стойо Шишков“

2.3. панели за графити на ул. „Вратцата”

2.4. ул. „Батак“ – ограда на Кооперативен пазар

**3. На територията на район „Западен”:**

3.1. Коматевски комуникационен надлез

3.2. Комуникационен подлез на ЖП линия София-Пловдив в кв. Прослав и подпорна стена на р. Първенецка

3.3. сгради на пенсионерски клуб и бивше кметство в кв. Прослав

3.4. сграда на пенсионерски клуб в кв. „Христо Смирненски“.

**4. На територията на район „Северен”:**

4.1. За кв. 18 по плана на кв. „Филипово”, гр. Пловдив - ул. „Филипово” и ул. „Вук Караджич” – източната стена на „Битова тъкан” ЕООД

4.2. бул. „Цар Борис III Обединител“ № 8 – ограда бетонни платна на имот „Бизнес Север“ – общинска собственост.

4.3. бул. „Цар Борис III Обединител“ № 22 – пано за лепене на афиши (колелото на панаира)

4.4. За кв. 4 по плана на кв. „Захарна фабрика и Тодор Каблешков“, гр. Пловдив, бул. „Васил Априлов“ и ул. „Напредък“ – северозапад – бетонни пана.

4.5. За кв. 7 по плана на кв. „Захарна фабрика и Тодор Каблешков”, гр. Пловдив - ул. „Кипарис” – северната метална ограда на ОУ „Панайот Волов”

4.6. За кв. 7 по плана на кв. „Захарна фабрика и Тодор Каблешков”, гр. Пловдив - ул. „Дилянка” – ограда на ОУ „Панайот Волов”

4.7. кв. „Северно от панаира”, гр. Пловдив – бетонна стена в западната част на парк „Красива България“

**5. На територията на район „Южен”:**

5.1. до поликлиниката на Събота пазар – 1 цилиндър

5.2. метална ограда на ул. „Димитър Талев” № 59 (между казиното и аптека „Марешки“)

**6. На територията на район „Тракия”:**

6.1. Административна сграда на зеленчуков пазар до блок № 91

6.2. Табло за плакати и обяви на бул. „Освобождение” до блок №16

6.3. Табло за плакати и обяви до бараките зад блок №10

6.4. Цилиндрично табло за плакати и обяви срещу магазин „Форум”

6.5. Цилиндрично табло за плакати и обяви на ул. „Съединение” срещу блок № 3

6.6. Табло за обяви на входа на магазин Т-Маркет на бул. „Шипка”.

**II.** В съответствие с разпоредбите на Изборния кодекс и Решение № 2469-МИ/19.09.2023г. на Централната избирателна комисия се забранява:

1. Унищожаването и заличаването на агитационни материали, поставени по определения в Изборния кодекс ред, до приключване на изборите;
2. Публикуването и излъчването на анонимни материали, свързани с предизборната кампания;
3. Използването на агитационни материали, които застрашават живота и здравето на гражданите, частната, общинската и държавната собственост и безопасността на движението;
4. Използването на агитационни материали, които накърняват добрите нрави;
5. Използването на агитационни материали, които накърняват честта и доброто име на кандидатите;
6. Използването на агитационни материали, съдържащи герба и/или знамето на Република България и/или на чужда държава, както и религиозни знаци или изображения;
7. Използването на държавния и общинския транспорт за предизборна агитация;
8. Провеждането на предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала;
9. Провеждането на предизборна агитация на работните места от лица на изборна длъжност в синдикалните и работодателските организации;
10. Предизборна агитация 24 часа преди изборния ден и в изборния ден;
11. Предизборна агитация от служители на вероизповеданията. Не се счита за агитация извършването на религиозни обреди;
12. Поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването;
13. В търговска реклама да се отправят политически внушения в полза или във вреда на една или друга партия, коалиция или инициативен комитет или кандидат.

**III.** В седемдневен срок след изборния ден партиите и коалициите да премахнат поставените от тях агитационни материали.

**IV.** Поставянето на преместваеми съоръжения (шатри, павилиони, маси и др.) в Централната градска част, за извършване на предизборна агитация, да се извършва в съответствие с утвърдените от главния архитект на Община Пловдив *Схема със зони за разполагане на кампанийни преместваеми обекти за предизборна кампания (пл. Централен и пл. Стефан Стамболов) и Схема със зони за разполагане на кампанийни преместваеми обекти за предизборна кампания (пл. Римски стадион)* приложение към настоящата заповед. Осигуряването на ел. захранване за тези обекти да е за сметка на общинския бюджет. Определям пл. „Централен“ в гр. Пловдив като място за разполагане на открити сцени за провеждане на концерти или мероприятия за предизборна кампания.

**V**. Настоящата заповед да се сведе до знанието на секретаря на Община Пловдив, заместник – кмет „Обществен ред и сигурност“ при Община Пловдив, директора на Пловдивски общински инспекторат, кметовете на райони, директора на ОД на МВР – гр. Пловдив и ОИК Пловдив.

**VI.** Настоящата заповед да се оповести чрез средствата за масова информация и да се обяви на интернет сайта на Община Пловдив.

**VII.** Контрол по изпълнение на настоящата заповед възлагам на г-н Йордан Ставрев - заместник - кмет „Обществен ред и сигурност“ в Община Пловдив.

**ЗДРАВКО ДИМИТРОВ**

*Кмет на Община Пловдив*

**(п)**